Publication: Magyar Közlöny
Issue: MK-2008-75 (Year: 2008, Number: 75)
Era: 2004-2010
Section: 31/2005. (X. 21.) TNM rendelet 1. § (2) bekezdésének
Paragraph Index: 1040

3. A 3. számú melléklet tartalmazza azon magyarországi mûsorszolgáltatókat, amelyek mûsoridejében történõ sugárzás a normatív támogatás igénylésének alapja, illetve meghatározza a támogatás mértékét az egyes csoportok vonatkozásában. A televíziós sugárzás tekintetében a mûsorszolgáltatók törvényes képviselõi által teljes bizonyító erejû magánokiratban vagy közokiratban tett feltétlen és visszavonhatatlan nyilatkozat irányadó. A nyilatkozatban fel kell tüntetni az elsõ televíziós sugárzás évét és napját. A televíziós sugárzást nyomtatott vagy internetes mûsorújsággal is alá kell támasztani. A Magyar Televízió Zrt. által üzemeltetett m1 és m2-n történt televíziós sugárzás után csak egyszer számítható pontszám. Ugyanez vonatkozik a Duna Televízió Zrt. által üzemeltetett Duna TV és Autonómia televíziós csatornákon történõ sugárzásra is. A sorozatok egy filmalkotásnak számítanak és az elsõ epizód sugárzása után lehet pontot számítani. A mûsorszolgáltatók saját gyártású mûsorszámaik csak abban az esetben minõsülhetnek referenciafilmnek, amennyiben a 3. számú mellékletben megjelölt másik magyarországi mûsorszolgáltató mûsoridejében kerültek sugárzásra.

Source: https://magyarkozlony.hu/hivatalos-lapok/f7807d52b99cd6ac7936aa894e89832e6f5c5cf5/dokumentumok/933b877c6279534f13efb8c07f30c5bed5847881/letoltes